**Príloha č. 1 k súťažným podkladom**

**Návrh zmluvy na predmet zákazky**

**Rámcová dohoda č.**

uzatvorená podľa ustanovení § 269 ods. 2 zákona č. 513/1991 Zb. Obchodný zákonník (ďalej len „Obchodný zákonník“) a v zmysle ustanovení § 3 ods. 2 a § 56 zákona c. 343/2015 Z. z. o verejnom obstarávaní a o zmene a doplnení niektorých zákonov (ďalej len “zmluva“)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Čl. 1**

**Zmluvné strany**

**Kupujúci:**

Názov: Inštitút nukleárnej a molekulárnej medicíny

Sídlo: Rastislavova 43, P.O.BOX E-23 , 042 53 Košice

IČO: 35562340

DIČ: 2021871808

IČ DPH: SK2021871808

Číslo zriaďovacej listiny: 08100-14/2004-OPP

Osoba oprávnená konať

v mene Kupujúceho: MUDr. Viliam Čislák, MPH, MBA – riaditeľ

E-mail: inmm@inmm.sk

Bankové spojenie: Štátna pokladnica Bratislava

IBAN: SK1481800000007000285159

Tel.: +421 55 6118300

URL/http: [www.inmm.sk](http://www.inmm.sk)

(ďalej len „Kupujúci“)

a

**Predávajúci:**

Obchodné meno: ...........................................

Sídlo: ...........................................

IČO: ...........................................

DIČ: ...........................................

IČ DPH: ...........................................

Zapísaná: ...........................................

Osoba oprávnená konať

v mene Predávajúceho: ...........................................

E-mail: ...........................................

Bankové spojenie: ...........................................

IBAN: ...........................................

Tel.: ...........................................

URL/http: ...........................................

(ďalej len „Predávajúci“)

 **Čl. 2**

**Východiskové podklady a údaje**

1. Kupujúci a Predávajúci (ďalej len „zmluvné strany“) uzatvárajú túto zmluvu v zmysle ustanovenia § 269 ods. 2 Obchodného zákonníka v spojení s ustanovením § 3 ods. 2 zák. č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).
2. Táto zmluva bola uzavretá ako výsledok verejného obstarávania podľa zákona o verejnom obstarávaní postupom verejného obstarávania – verejná súťaž – nadlimitná zákazka na dodanie tovaru.

**Čl. 3**

**Predmet zmluvy**

1. Predmetom tejto zmluvy je záväzok Predávajúceho dodať na základe čiastkových objednávok spotrebný materiál v rozsahu, kvalite a špecifikácii v súlade so súťažnými podkladmi a ponukou Predávajúceho do verejného obstarávania (ďalej len „tovar“) a záväzok Kupujúceho zaplatiť kúpnu cenu za riadne dodaný tovar.
2. Špecifikácia tovaru sú uvedené v Prílohe č. 1 tejto zmluvy.

**Čl. 4**

**Miesto a termín plnenia**

1. Tovar na základe špecifikácie uvedenej v Prílohe č. 1 sa zaväzuje Predávajúci dodávať Kupujúcemu v množstve a termíne uvedenom v písomných čiastkových objednávkach, ktoré budú vystavované podľa skutočných potrieb Kupujúceho. Vystavené objednávky bude Kupujúci zasielať Predávajúcemu e-mailom na e-mailovú adresu: .............................., pričom Predávajúci je povinný doručenú objednávku potvrdiť e-mailom na odosielajúcu e-mailovú adresu Kupujúceho.
2. Miestom dodania tovaru je Inštitút nukleárnej a molekulárnej medicíny, Rastislavova 43, 042 53 Košice – mestská časť Juh.
3. Predávajúci je povinný odovzdať tovar Kupujúcemu riadne, včas, s odbornou starostlivosťou a Kupujúci je povinný tovar prevziať a poskytnúť potrebnú súčinnosť.
4. Predávajúci je povinný zabezpečiť, aby bol dodaný tovar chránený – balený obvyklým spôsobom u dodávok tohto druhu tovaru tak, aby nedošlo k jeho poškodeniu, zničeniu alebo znehodnoteniu a zároveň, aby bol tovar zabalený v recyklovateľných obaloch
5. Kontaktnou osobou Kupujúceho s kontaktnými údajmi pre potreby plnenia tejto zmluvy je RNDr. Eva Marcinová, e-mail: marcinova@inmm.sk, t. č.: 0556118327.
6. Kontaktnou osobou Predávajúceho s kontaktnými údajmi pre potreby plnenia tejto zmluvy je ...........................................
7. Prípadnú zmenu údajov o kontaktných osobách a údajoch uvedených v predchádzajúcom bode tohto článku zmluvy je Predávajúci povinný bezodkladne oznámiť Kupujúcemu bez povinnosti uzatvoriť dodatok k tejto zmluve.

**Čl. 5**

**Cena**

1. Cena za tovar je stanovená na základe zrealizovaného postupu verejného obstarávania a v zmysle zákona č. 18/1996 Z. z. o cenách, pričom cena predložená v ponuke Predávajúceho je záväzná pre zmluvné strany počas celého obdobia trvania tejto zmluvy.
2. Cena tovaru je uvedená v Prílohe č. 2, ktorá tvorí neoddeliteľnú súčasť tejto zmluvy. Cena je pre Kupujúceho konečná a zahŕňa všetky náklady súvisiace so zabezpečením a dodaním predmetu plnenia v súlade s ustanoveniami tejto zmluvy vrátane dopravy, cla, dovoznej prirážky, obalov a ostatných poplatkov a nákladov súvisiacich s dodaním tovaru na miesto dodania. Predávajúci nemá nárok na zvýšenie ceny.
3. Maximálna cena zmluvy je stanovená na:

**...........................EUR bez DPH.**

**K uvedenej cene sa pripočíta DPH vo výške podľa platných právnych predpisov.**

1. Predávajúci má povinnosť upraviť cenu v prípade zmeny daňových predpisov, ktoré budú mať priamy vplyv na výšku ceny.

**Čl. 6**

 **Fakturácia a platobné podmienky**

1. Kupujúci neposkytuje preddavok ani zálohovú platbu na dodanie tovaru.
2. Právo na zaplatenie dohodnutej ceny vzniká predávajúcemu úplným a včasným splnením jeho záväzku v požadovanej kvalite a kvantite.
3. Právo na zaplatenie dohodnutej ceny vzniká Predávajúcemu na základe riadneho plnenia v súlade s touto zmluvou a vystavenou objednávkou. Predávajúci sa zaväzuje, že Kupujúcemu bude fakturovať len skutočne objednané a prevzaté množstvo tovaru s uplatnením cien uvedených v Prílohe č. 2. Kupujúci nie je viazaný predpokladaným množstvom tovaru uvedeným v Prílohe č. 1. Predmetom fakturácie bude len Kupujúcim skutočne objednaný a Predávajúcim skutočne dodaný tovar. Kupujúci uhradí dohodnutú kúpnu cenu Predávajúcemu na základe faktúry vystavenej Predávajúcim a doručenej Kupujúcemu za každú jednotlivú objednávku samostatne.
4. Predávajúci zodpovedá za správnosť a úplnosť faktúry, ktorá musí mať náležitosti daňového dokladu v zmysle ustanovenia § 74 zák. č. 222/2004 Z. z. o dani z pridanej hodnoty. Faktúra a dodací list musia byť doručené Kupujúcemu. Faktúra okrem iných náležitosti musí obsahovať text: „Fakturácia bola realizovaná na základe Rámcovej dohody“.
5. V prípade, že faktúra nebude obsahovať náležitosti uvedené v tejto zmluve alebo bude chybne vystavená, Kupujúci je oprávnený vrátiť ju Predávajúcemu na doplnenie. V takom prípade lehota splatnosti faktúry začne plynúť doručením doplnenej faktúry Kupujúcemu.
6. Lehota splatnosti faktúry je 60 dní odo dňa jej doručenia Kupujúcemu. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti faktúry považovať najbližší nasledujúci pracovný deň. Platba bude vykonaná bezhotovostným prevodom na účet Predávajúceho a za deň úhrady faktúry sa považuje deň odpísania fakturovanej čiastky z účtu Kupujúceho v prospech účtu Predávajúceho.

1. Pre omeškanie Kupujúceho so zaplatením ceny platí ustanovenie § 369a Obchodného zákonníka.
2. Predávajúci je povinný vystaviť faktúru za dodávku tovaru najneskôr do piateho pracovného dňa v mesiaci nasledujúcom po dni dodania tovaru.

**Čl. 7**

**Dodacie podmienky a zmluvná pokuta**

1. Predávajúci sa zaväzuje dodať tovar v potvrdenom termíne na uvedené miesto v súlade s Čl. 4 zmluvy.
2. Kupujúci sa zaväzuje, že prevezme tovar a zaplatí dohodnutú cenu.
3. V prípade, že Predávajúci je s dodaním tovaru v omeškaní podľa termínu dohodnutého v objednávke, je Kupujúci oprávnený fakturovať zmluvnú pokutu vo výške 0,05% z ceny tovaru bez DPH, s ktorého dodaním je predávajúci v omeškaní, a to za každý deň omeškania.
4. Zaplatenie zmluvnej pokuty nezbavuje Predávajúceho povinnosti dodať omeškaný tovar v zmysle tejto zmluvy.
5. Rozhodnutie požadovať zaplatenie zmluvnej pokuty alebo úroku z omeškania oznámi oprávnená zmluvná strana doručením penalizačnej faktúry druhej zmluvnej strane. Splatnosť penalizačnej faktúry je 60 dní odo dňa jej doručenia druhej zmluvnej strane.
6. Uplatnením zmluvnej pokuty nie je dotknutý nárok ani jednej strany na náhradu škody spôsobenej porušením zmluvných povinností. Zmluvné strany sa dohodli, že ak v súvislosti s realizáciou tejto zmluvy poruší Predávajúci svoju zmluvnú povinnosť, zodpovednosť za škodu spôsobenú Kupujúcemu bude daná iba v prípade, ak Predávajúci škodu zavinil.
7. Kupujúci a Predávajúci vyhlasujú, že dojednanie obsahu tohto článku zmluvy je prejavom ich vôle a zmluvné strany sú si vedomé prípadných právnych dôsledkov uvedených v tomto článku zmluvy. Vymedzenie rozsahu a predpokladov nároku Kupujúceho na náhradu škody bolo vykonané po zvážení zmluvných strán vychádzajúcom z možných predvídateľných následkov prípadného spôsobenia škody Predávajúcim.

**Čl. 8**

**Vlastnícke právo, nebezpečenstvo škody**

* + - 1. Nebezpečenstvo škody na tovare prechádza z Predávajúceho na Kupujúceho momentom odovzdania a prevzatia tovaru.
			2. Vlastnícke právo k tovaru prechádza na Kupujúceho dňom prevzatia a odovzdania tovaru.

**Čl. 9**

**Zodpovednosť za vady a záruka za akosť**

1. Predávajúci poskytuje na tovar záruku v dĺžke zodpovedajúcej dobe exspirácie poskytnutej výrobcom tovaru uvedenej na obale tovaru. Záruka sa nevzťahuje na vady, ktoré vznikli nesprávnou manipuláciou alebo nesprávnym skladovaním tovaru Kupujúcim.
2. Za nesplnenie zmluvných podmienok sa nepovažuje nesplnenie spôsobené zásahom vyššej moci.

**Čl. 10**

**Osobitné ustanovenia**

1. Kupujúci je podľa zákona o verejnom obstarávaní povinný vo výberovom konaní zohľadniť environmentálne hľadisko definované v § 2 ods. 5 písm. q) zákona o verejnom obstarávaní.
2. Kupujúci podľa § 10 ods. 7 zákona o verejnom obstarávaní uplatňuje ako osobitnú podmienku plnenia rámcovej dohody požiadavku používania recyklovateľných obalov, v ktorých bude tovar zabalený.
3. Predávajúci preukáže splnenie podmienky environmentálneho hľadiska definovaného zákonom o verejnom obstarávaní a v súťažných podkladoch, ak pred uzatvorením alebo do 5 (piatich) pracovných dní po uzatvorení tejto rámcovej dohody predloží čestné vyhlásenie, že používaný obalový materiál dodávaného tovaru znižuje negatívny vplyv na životné prostredie prostredníctvom predchádzania vzniku odpadov a recykláciou využívaných materiálov a prispieva k jeho ochrane pri dodržaní platnej legislatívy v SR.
4. Predávajúci, ktorý nesplní osobitné zmluvné podmienky, týkajúce sa environmentálneho hľadiska, uhradí kupujúcemu zmluvnú pokutu vo výške 1000,- Eur (slovom: tisíc Eur) do 45 dní od uzatvorenia rámcovej dohody.
5. Predávajúci nesie plnú zodpovednosť za škody vzniknuté Kupujúcemu v dôsledku nesplnenia zmluvných podmienok.
6. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej len „nižšia cena“) za rovnaké alebo porovnateľné plnenie ako je obsiahnuté v tejto zmluve a Predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto zmluvy, zaväzuje sa Predávajúci poskytnúť Kupujúcemu pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.
7. Zmluvné strany sa dohodli, že ak jedna zmluvná strana podstatne poruší zmluvné podmienky dohodnuté v tejto zmluve, druhá zmluvná strana má právo odstúpiť od zmluvy. Spôsob odstúpenia od zmluvy sa riadi ustanoveniami Obchodného zákonníka.
8. Zmluvné strany za podstatné porušenie tejto zmluvy považujú:
* ak Predávajúci bude meškať s dodaním tovaru viac ako 30 dní,
* ak Kupujúci bude meškať s úhradou splatných faktúr podľa tejto zmluvy v prospech Predávajúceho dlhšie ako 60 dní,
* preukázateľné a zavinené dodanie tovaru v rozpore s podmienkami dohodnutými v tejto zmluve a jej prílohách,
* prípad, kedy Predávajúci oznámi Kupujúcemu, že nie je z objektívnych alebo subjektívnych dôvodov schopný dodávať tovar podľa zmluvy.
1. Právne účinky odstúpenia od zmluvy nastávajú dňom doručenia písomného oznámenia o odstúpení druhej zmluvnej strane. Odstúpenie od zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
2. Predávajúci je oprávnený plniť predmet zmluvy prostredníctvom subdodávateľov, tým však nie je dotknutá zodpovednosť Predávajúceho za plnenie predmetu zmluvy. Údaje o všetkých známych subdodávateľoch v čase uzatvorenie tejto zmluvy uvádza Predávajúci v Prílohe č. 3, ktorá je nedeliteľnou súčasťou tejto zmluvy.
3. Kupujúci v súlade s ustanovením § 41 ods. 4 zákona o verejnom obstarávaní určil:
* povinnosť Predávajúceho oznámiť akúkoľvek zmenu údajov o subdodávateľovi,
* pravidlá zmeny subdodávateľa a povinnosť Predávajúceho oznámiť zmenu subdodávateľa a údaje podľa ustanovenia § 41 ods. 3 zákona o verejnom obstarávaní o novom subdodávateľovi, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
1. Predávajúci môže zmeniť ním uvedeného subdodávateľa len so súhlasom Kupujúceho na základe riadneho písomného odôvodnenia potreby takej zmeny.
2. Predávajúci je povinný oznámiť zmenu subdodávateľa a údaje o novom subdodávateľovi, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v lehote do 2 dní odo dňa vzniku zmeny údajov. Navrhovaný subdodávateľ musí spĺňať podmienky účasti podľa ustanovenia § 41 ods. 1 písm. b) v spojení s ods. 5 zákona o verejnom obstarávaní
3. Zmluvné strany sa dohodli, že všetky spory, ktoré vzniknú z tejto zmluvy vrátane sporov o jej platnosti, výklad alebo ukončenie sú zmluvné strany povinné prednostne riešiť najprv vzájomnými zmierovacími rokovaniami a dohodami až potom pred súdom.
4. Zmluva sa spravuje slovenským právnym poriadkom, najmä Obchodným zákonníkom a súvisiacimi právnymi predpismi.
5. Zmluvné strany majú právo ukončiť platnosť tejto zmluvy:
* dohodou oboch zmluvných strán,
* písomnou výpoveďou v 2-mesačnej výpovednej lehote aj bez udania dôvodu, pričom výpovedná lehota začína plynúť prvým dňom mesiaca nasledujúceho po mesiaci v ktorom bude výpoveď doručená druhej zmluvnej strane. Výpoveď musí mať písomnú formu a musí byť doručená druhej zmluvnej strane, inak je neplatná,
* odstúpením od zmluvy z dôvodov podstatného porušenia ustanovení tejto zmluvy ktoroukoľvek zo zmluvných strán.
1. Kupujúci je oprávnený kedykoľvek jednostranne započítať na zaplatenie ceny tovaru splatné alebo nesplatné zmluvné pokuty, sankcie, náhradu škody a/alebo iné nároky, ktoré má voči Predávajúcemu podľa tejto zmluvy.
2. Pohľadávky, ktoré vzniknú Predávajúcemu z tohto zmluvného vzťahu, Predávajúci nie je oprávnený postúpiť podľa ustanovenia § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) tretím osobám bez predchádzajúceho súhlasu Kupujúceho. Právny úkon, ktorým budú postúpené pohľadávky v rozpore s dohodou Kupujúceho podľa predchádzajúcej vety tohto ustanovenia zmluvy, je podľa ustanovenia § 39 Občianskeho zákonníka neplatný. Súhlas Kupujúceho je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva Slovenskej republiky.
3. Zmluvné strany sa dohodli, že pohľadávky, ktoré vzniknú Predávajúcemu z tohto zmluvného vzťahu, nie je možné zabezpečiť prostredníctvom ručenia podľa § 91 ods. 3 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov, bez predchádzajúceho písomného súhlasu Kupujúceho. Právny úkon, ktorým budú pohľadávky zabezpečené ručením v rozpore s dohodou s Kupujúcim podľa predchádzajúcej vety, je podľa § 39 zákona č. 40/1964 Zb. Občiansky zákonník v znení neskorších predpisov neplatný. Súhlas Kupujúceho je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**Čl. 11**

 **Záverečné ustanovenia**

1. Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.
2. Predávajúci vyhlasuje, že je partnerom verejného sektora v zmysle ustanovenia § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“) a je súčasne zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky. Predávajúci tiež vyhlasuje, že v prípade, ak bude plniť predmet plnenia tejto zmluvy prostredníctvom subdodávateľov, ktorí majú povinnosť zapisovať sa do registra v zmysle ZoRPVS, že títo budú v čase uzavretia tejto zmluvy alebo v čase použitia takéhoto subdodávateľa v registri zapísaní. V prípade, ak počas platnosti tejto zmluvy dôjde k právoplatnému výmazu subdodávateľa z registra, je dodávateľ povinný okamžite ukončiť plnenie tejto zmluvy prostredníctvom takéhoto subdodávateľa.
3. Túto zmluvu je možné meniť len písomným dodatkom k zmluve pri dodržaní ustanovenia § 18 zákona verejnom obstarávaní. Dodatok bude podpísaný obidvoma zmluvnými stranami. a stane sa neoddeliteľnou súčasťou tejto zmluvy. Uvedené sa netýka:
* zmeny kontaktných osôb uvedených v Čl. 4 zmluvy, ktoré môže príslušná zmluvná strana zmeniť svojim jednostranným rozhodnutím doručeným v písomnej forme druhej zmluvnej strane,
* zmeny Prílohy č. 3, ktorú môže meniť Predávajúci postupom podľa Čl. 10 zmluvy.
1. Táto zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle ustanovenia § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií). Zmluvu a jej prípadné dodatky zverejňuje Kupujúci.
2. Táto zmluva sa uzatvára na dobu určitú, a to na obdobie 12 mesiacov odo dňa nadobudnutia účinnosti zmluvy alebo do vyčerpania finančného limitu stanoveného pre túto zákazku (celková cena predmetu zmluvy) v zmysle Čl. 5 zmluvy podľa toho, ktorá z týchto skutočností nastane skôr.
3. Táto zmluva je vyhotovená v štyroch origináloch, z ktorých každá zmluvná strana obdrží dva originály.
4. Zmluvné strany vyhlasujú, že zmluvu uzavreli slobodne a vážne, zmluva nebola uzatvorená v tiesni ani za nápadne nevýhodných podmienok. Zmluvné strany vyhlasujú, že si text zmluvy riadne prečítali, porozumeli jej obsahu a právnym účinkom z nej vyplývajúcim a na znak súhlasu ju vlastnoručne podpísali. Ich zmluvné prejavy sú dostatočne jasné, určité a zrozumiteľné.
5. Pokiaľ akékoľvek z ustanovení tejto zmluvy je alebo sa stane neplatným, protiprávnym alebo neúčinným, zaväzujú sa zmluvné strany toto ustanovenie bezodkladne nahradiť ustanovením novým, ktorého význam sa bude čo možno najviac blížiť významu a hospodárskemu účelu nahradzovaného ustanovenia tak, že by bolo možné predpokladať, že by ho strany boli použili, keby vedeli o neplatnosti, protiprávnosti alebo neúčinnosti ustanovenia nahradzovaného. Neplatnosť, protiprávnosť alebo neúčinnosť ustanovenia zmluvy sa nebude dotýkať ostatných ustanovení tejto zmluvy, pričom táto zmluva sa bude vykladať tak, ako keby v nej nebolo neplatné, protiprávne alebo neúčinné ustanovenia nikdy obsiahnuté.
6. Neoddeliteľnou súčasťou zmluvy sú prílohy:

Príloha č. 1 – Podrobná špecifikácia predmetu zákazky

Príloha č. 2 - Návrh uchádzača na plnenie kritérií na predmet zákazky/zmluvy

Príloha č. 3 - Zoznam subdodávateľov

V Košiciach, dňa ............... V ........................., dňa ...............

 Za Kupujúceho: Za Predávajúceho:

........................................ ........................................

MUDr. Viliam Čislák, MPH, MBA ........................................

riaditeľ

**Príloha č. 1 k Rámcovej dohode č.**

**Podrobná špecifikácia predmetu zákazky**

**Časť I.**

**Všeobecný opis predmetu zákazky**

* 1. Predmetom zákazky je pravidelná dodávka spotrebného materiálu kompatibilného so zariadením Modular-Lab eazy od spoločnosti Eckert & Ziegler Radiopharma, Inc., bližšie špecifikovaného v II. časti kapitoly B. súťažných podkladov na základe vystavených objednávok.
	2. Predmet zákazky musí byť nový, nepoužívaný, nerepasovaný alebo inak renovovaný v originálnom balení s príslušnou dokumentáciou bez akýchkoľvek známok poškodenia a funkčných vád.
	3. Predpokladané objemy uvedené v II. časti kapitoly B. súťažných podkladov sú špecifikované na obdobie 12 mesiacov a nie sú pre verejného obstarávateľa záväzné. Predmetom fakturácie bude skutočne objednaný a dodaný spotrebný materiál podľa nevyhnutnej potreby verejného obstarávateľa.
	4. **Osobitná podmienka – environmentálne hľadisko:**

Uchádzač sa zaväzuje dodávať predmet zákazky (tovar) chránený – balený obvyklým spôsobom u dodávok tohto druhu tovaru tak, aby nedošlo k jeho poškodeniu, zničeniu alebo znehodnoteniu a zároveň zabalený v recyklovateľných obaloch (uchádzač preukazuje v zmysle Čl. 10 rámcovej dohody).

**Časť II.**

**Podrobný opis predmetu zákazky**

**1. časť DOTA-TOC (GMP), prekurzor pre označenie 68Ga, 50 µg**

Predmetom vyhodnocovania bude jednotková cena bez DPH za kus.

Predpokladané množstvo: 120 ks

Celková predpokladaná cena bez DPH za 12 mesiacov: 12 999,60 EUR

**2. časť DOTA-TATE (GMP), prekurzor pre označenie 177Lu, 400 µg**

Predmetom vyhodnocovania bude jednotková cena bez DPH za kus.

Predpokladané množstvo: 30 ks

Celková predpokladaná cena bez DPH za 12 mesiacov: 16 090,80 EUR

**3. časť PSMA 11 (GMP), prekurzor pre označenie 68Ga, 30 µg**

Predmetom vyhodnocovania bude jednotková cena bez DPH za kus.

Predpokladané množstvo: 160 ks

Celková predpokladaná cena bez DPH za 12 mesiacov: 32 104,00 EUR

**4. časť PSMA I&T (GMP), prekurzor pre označenie 177Lu, 500 µg**

Predmetom vyhodnocovania bude jednotková cena bez DPH za kus.

Predpokladané množstvo: 20 ks

Celková predpokladaná cena bez DPH za 12 mesiacov: 13 454,60 EUR

**5. časť PSMA I&T (GMP), prekurzor pre označenie 177Lu, 1000 µg**

Predmetom vyhodnocovania bude jednotková cena bez DPH za kus.

Predpokladané množstvo: 20 ks

Celková predpokladaná cena bez DPH za 12 mesiacov: 24 091,00 EUR

**6. časť Kyselina chlorovodíková 0,1 mol/l, sterilná ultračistá, pre elúciu generátora GalliaPharm®, objem: 250 ml**

Podľa pokynov na prípravu rádiofarmák, na elúciu generátora **GalliaPharm®, ktorý má verejný obstarávateľ k dispozícii,** musí byť použitá kyselina chlorovodíková dodávaná držiteľom rozhodnutia o registrácii lieku, spoločnosťou Eckert & Ziegler Radiopharma, Inc.

Predmetom vyhodnocovania bude jednotková cena bez DPH za kus.

Predpokladané množstvo: 17 ks

Celková predpokladaná cena bez DPH za 12 mesiacov: 3 612,50 EUR

**7. časť Kyselina askorbová pufer, 50 mg**

Predmetom vyhodnocovania bude jednotková cena bez DPH za kus.

Predpokladané množstvo: 70 ks

Celková predpokladaná cena bez DPH za 12 mesiacov: 4 900,00 EUR

**8. časť Reagenčný kit pre syntézu 68Ga peptidov**

Predmetom vyhodnocovania bude jednotková cena bez DPH za kus.

Predpokladané množstvo: 280 ks

Celková predpokladaná cena bez DPH za 12 mesiacov: 44 632,00 EUR

**9. časť Kazeta pre syntézu 68Ga DOTA-peptidov**

Predmetom vyhodnocovania bude jednotková cena bez DPH za kus.

Predpokladané množstvo: 100 ks

Celková predpokladaná cena bez DPH za 12 mesiacov: 21 240,00 EUR

**10. časť Kazeta pre syntézu 68Ga HBED-PSMA**

Predmetom vyhodnocovania bude jednotková cena bez DPH za kus.

Predpokladané množstvo: 170 ks

Celková predpokladaná cena bez DPH za 12 mesiacov: 32 827,00 EUR

**11. časť Kazeta pre syntézu 177Lu DOTA-peptidov**

Predmetom vyhodnocovania bude jednotková cena bez DPH za kus.

Predpokladané množstvo: 30 ks

Celková predpokladaná cena bez DPH za 12 mesiacov: 6 777,00 EUR

**12. časť Kazeta pre syntézu 177Lu PSMA617**

Predmetom vyhodnocovania bude jednotková cena bez DPH za kus.

Predpokladané množstvo: 40 ks

Celková predpokladaná cena bez DPH za 12 mesiacov: 9 036,00 EUR

**13. časť Sterilný kit pre filtertest modul**

Predmetom vyhodnocovania bude jednotková cena bez DPH za kus.

Predpokladané množstvo: 320 ks

Celková predpokladaná cena bez DPH za 12 mesiacov: 7 616,00 EUR

**14. časť Nesterilný kit pre filtertest modul**

Predmetom vyhodnocovania bude jednotková cena bez DPH za kus.

Predpokladané množstvo: 10 ks

Celková predpokladaná cena bez DPH za 12 mesiacov: 248,00 EUR

**Príloha č. 2 k Rámcovej dohode č.**

**Poskytnutá ako separátny dokument, t. j. ako Príloha č. 3 k súťažným podkladom**

**Návrh uchádzača na plnenie kritérií na predmet zákazky/zmluvy.**

**Príloha č. 3 k Rámcovej dohode č.**

**Zoznam subdodávateľov** **v zmysle ustanovenia § 41 ods. 3 zákona o verejnom obstarávaní**

|  |  |  |  |  |
| --- | --- | --- | --- | --- |
| **Por. číslo** | **Označenie subdodávateľa** | **Osoba/osoby oprávnené konať v mene subdodávateľa (meno a priezvisko)** | **Bydlisko osoby oprávnenej konať v mene subdodávateľa** | **Dátum narodenia osoby oprávnenej konať v mene subdodávateľa** |
| **1.** |  |  |  |  |
| **2.** |  |  |  |  |
| **3.** |  |  |  |  |
| **4.** |  |  |  |  |
| **5.** |  |  |  |  |
| **6.** |  |  |  |  |

V .........................., dňa ........................

...……………………………

podpis a odtlačok pečiatky uchádzača

meno, priezvisko, podpis štatutárneho orgánu uchádzača/zástupcu oprávneného konať v záväzkových vzťahoch